ముహమ్మద్ ప్రవక్త
ముహమ్మద్‌ (అరబిక్ : محمد), ("మొహమ్మద్‌", "మహమ్మద్" అని కూడా పలకవచ్చు), అరబ్బుల మత మరియు రాజకీయ నాయకుడు మరియు ఇస్లాం యొక్క చివరి ప్రవక్త. ముస్లింలు ఇస్లాంను, ఏకేశ్వరోపాసక మతముల ప్రకటనలో చివరి మెట్టుగా భావిస్తారు. ఇస్లాం పరంపర ఆదమ్ ప్రవక్తతో ప్రారంభమయినది. అనేక ప్రవక్తల గొలుసుక్రమంలో ముహమ్మద్ చివరివాడు. ముహమ్మద్ ప్రవక్త బోధనలకు ముందస్తుగా మూసా (మోజెస్) మరియు ఈసా (యేసు) యొక్క బోధనలు ఉన్నాయి. ముస్లిమేతరులు సాధారణంగా ఇతనిని ఇస్లాంమత స్థాపకునిగా భావిస్తారు. కానీ ఇస్లాం మతం ప్రారంభమయినది ఆదిపురుషుడయిన ఆదమ్ ప్రవక్తతో. సాంప్రదాయిక ముస్లిం జీవితకర్తల ప్రకారము c.570 మక్కాలో జన్మించాడు మరియు జూన్‌ 8, 632లో మదీనాలో మరణించారు. మక్కా మరియు మదీనా నగరములు రెండూ అరేబియన్‌ ద్వీపకల్పములో ఉన్నాయి.
సఫియ్యా బింత్ హుయాయ్
సఫియ్యా బింత్ హుయాయ్ : (Arabic: صفية بنت حيي‎) (c. 610 – c. 670) ముహమ్మద్ ప్రవక్త గారి భార్య. ప్రవక్త యొక్క అందరి భార్యలవలె ఈవిడకి కూడా "విస్వాసుల యొక్క తల్లి" అనే బిరుదు ఉంది. బను నాదిర్ అనే యూదు తెగకు చెందిన వనిత. యుద్ధంలో బానిసగా పట్టుబడిన ఈవిడని ముహమ్మద్ ప్రవక్త భార్యగా స్వీకరించారు. ప్రవక్త మరణాంతరం, ఇస్లాం రాజకీయాలలో ప్రముఖపాత్ర పోషించారు.